Permise de conducere gratuite. De ce s-a luat o astfel de decizie
- Mădălina Sfrijan
- 1 martie 2024, 15:51
Statul vecin cu România va oferi peste 1.000 de permise de conducere gratuite cetățenilor. Prin intermediul acestor demersuri, oficialii guvernamentali vor să elimine problemele legate de ocuparea forței de muncă.
Ungaria va oferi, începând de la 1 martie, peste 1.000 de permise de conducere gratuite. Inițiativa face parte dintr-un program de formare destinat șoferilor. De asemenea, guvernul își propune să elimine deficitul de personal din sectorul transporturilor.
Permise de conducere gratuite. Ungaria, planuri pentru atenuarea deficitului din sectorul transporturilor
Cetățenii ungari, care vor să intre în sectorul transporturilor, au ocazia primească instruire în mod gratuit. Autoritățile din Ungaria au intenția de a elimina deficitul de șoferi din acest domeniu de activitate.
Pentru implementarea acestui proiect, statul ungar a alocat un buget de 1,7 miliarde de forinţi, 4,32 milioane euro. Astfel, peste 1 000 de persoane ar urma să obţină un permis de conducere, fără vreun cost.
Scopul acestui demers este de a duce la creşterea ocupării forţei de muncă, precum șu la îmbunătăţirea competitivităţii din domeniul transporturilor.
Condiții pentru viitorii șoferi
Programul derulat în țara vecină va începe de la 1 martie, urmând ca statul să achite toate costurile pentru 1.000 de permise de conducere, acordate cetățenilor care intră în program.
"Suma de 4,32 milioane de euro a alocat statul pentru acest program." , a transmis Sándor Czomba, secretar de stat pentru politica de ocupare a forţei de muncă în cadrul Ministerului Economiei Naţionale.
Sándor Czomba, secretar de stat pentru politica de ocupare a forţei de muncă în cadrul Ministerului Economiei Naţionale din Ungaria, a precizat că programele desfășurate în trecut au avut succes. Din acesf motiv, Societatea Naţională de Utilitate Publică pentru Ocupare a Forţei de Muncă Fără Profit va lansa un nou program.
Statul ungar oferă permise de conducere gratuite
Participanții au posibilitatea de a obține permisele de conducere pentru categoria C, C+E şi D. De asemenea, în urma programului, aceștia vor primi şi cardul care atestă că şoferul are cunoştinţele şi calificările necesare pentru a conduce în mod profesionist.
Programul se adresează persoanelor inactive pe piaţa forţei de muncă.